rejauldu/bengali-wikipedia huggingface dataset:
গোপী চন্দ্র পার্কি (; জন্ম ৭ জুলাই ১৯৮৯) একজন নেপালী দূরপাল্লার দৌড়বিদ। ১৩তম দক্ষিণ এশিয়ান গেমসে তিনি স্বর্ণপদক জিতেছেন। তিনি নেপালের সশস্ত্র পুলিশ বাহিনীর সদস্য।  পার্কি প্রাথমিকভাবে সর্বজনীনতা নিয়মের মাধ্যমে ২০২০ টোকিও অলিম্পিকে ম্যারাথনে নেপালের প্রতিনিধিত্ব করার জন্য নির্বাচিত হয়েছিল কিন্তু চূড়ান্ত দলে তাকে অন্তর্ভুক্ত করা হয়নি।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:নেপালি পুরুষ দূরপাল্লার দৌড়বিদ বিষয়শ্রেণী:নেপালি ম্যারাথন দৌড়বিদ বিষয়শ্রেণী:এশিয়ান গেমসে নেপালের প্রতিযোগী বিষয়শ্রেণী:২০১৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:নেপালি পুরুষ ম্যারাথন দৌড়বিদ বিষয়শ্রেণী:দক্ষিণ এশীয় গেমসে স্বর্ণপদক বিজয়ী নেপালি
মাগড়ি () ভারতের কর্ণাটক রাজ্যের রামনগর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯২৫ মিটার (৩০৩৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মাগদি (কর্ণাটক) শহরের জনসংখ্যা হল ২৫,০০০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে মাগদি (কর্ণাটক) এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
আবদ-আল-রাজ্জাক বি. আলি বি. আল-হোসেন লাহিজি (মৃত্যু: ১০৭২ হিজরি [১৬৬২ খ্রিস্টাব্দ]) ছিলেন একজন ইরানি ধর্মতত্ত্ববিদ, কবি ও দার্শনিক। W. Madelung, "ʿABD-AL-RAZZĀQ LĀHĪJĪ" in Encyclopaedia Iranica দর্শনে তার পরামর্শদাতা ছিলেন তার শ্বশুর মোল্লা সদরা।   জীবন  তিনি ছিলেন গিলানের লাহিজানের বাসিন্দা, তিনি তার জীবনের বেশিরভাগ সময় কাটিয়েছেন কওমে। আবদ আল-রাজ্জাক মোল্লা মোহসেন ফয়েজ কাশানির সাথে মোল্লা সদরের জামাতা ছিলেন। SAJJAD H. RIZVI in Josef Meri,p.531.2006 তার পুত্র হাসান সাফাভিদ রাজবংশের আরেকজন বিশিষ্ট ধর্মতত্ত্ববিদ ও দার্শনিক হয়ে উঠেন। Ostadi Reza, Hasan Lahiji and his cradle of certainty, p.88, Mirath Javid Magazine (in Persian) সাইয়্যেদ হোসেন নাসর তাকে পারস্যের বুদ্ধিজীবী ব্যক্তিত্বদের মধ্যে একজন হিসেবে চিনতেন। Nasr in Expectation of the Millennium : Shiìsm in History,p.165.1989 আবদ আল-রাজ্জাক মোল্লা সাদরার সাথে একমত ছিলেন যে নগন্যতার আদিমতা এবং অস্তিত্বের আদিমতার মধ্যে বৈসাদৃশ্য রয়েছে। Morris Zailan, Revelation, Intellectual Intuition and Reason in the Philosophy of Mulla Sadra: An Analysis of the Al-hikmah Al-'arshiyyah, p.196.1392 Ap.   রচনাবলি    গওহর-ই মোরাদ (তেহরান, ১২৭১ হি), তার ধর্মতত্ত্বের বিশদ প্রকাশ  সারমায়া-ইমান  দিভান, তার কবিতার একটি খণ্ড  তাসরিকাত, ঐশ্বরিক ঐক্য, ন্যায়বিচার ও প্রেমের তিনটি গ্রন্থ   শিক্ষকতা ও শিষ্য  মাদলুং-এর মতে, আবদ-রাজ্জাক মাসুমিহ মাদ্রাসায় পড়াতেন। সেখানে তার বিশিষ্ট শিষ্যদের মধ্যে তার পুত্র হাসান ও ইব্রাহিম এবং সেইসাথে কাজী সাঈদ কওমিও ছিলেন।    দর্শন  লাহিজি ইসলামি শিক্ষাগত ধর্মতত্ত্বের একটি পরিবর্তনের শেষে দাঁড়িয়েছেন যেখানে কালামের চিন্তাধারাটি ধীরে ধীরে ফলসাফার দ্বারা প্রতিস্থাপিত হয়েছিল, যা ইবনে সিনার মতাদর্শ দ্বারা ব্যাপকভাবে প্রভাবিত হয়। W. Madelung, "ʿABD-AL-RAZZĀQ LĀHĪJĪ" in Encyclopaedia Iranica লাহিজি প্রকৃতপক্ষে কালামের একটি রূপ গড়ে তুলেন যা হিকমত থেকে খুব কমই আলাদা করা যায়, যদিও অন্তত তার "গওহর-ই মোরাদ"-এর মতো সুপরিচিত রচনাগুলিতে তিনি সত্তার ঐক্যের মতো মোল্লা সদরের মূল মতবাদের শিক্ষা অনুসরণ করেন নি এবং কল্পনা অনুষদের বিশোধন। Cambridge History of Iran, Volume 6 - The Timurid and Safavid Periods, p.691   তথ্যসূত্র   বিষয়শ্রেণী:ইরানি সুফি বিষয়শ্রেণী:মুসলিম দার্শনিক বিষয়শ্রেণী:লাহিজানের ব্যক্তি বিষয়শ্রেণী:১৭শ শতাব্দীর ইরানি দার্শনিক বিষয়শ্রেণী:১৭শ শতাব্দীর ফার্সি ভাষার কবি
পল্লবী দে (২৩ ফেব্রুয়ারি ১৯৯৭ - ১৫ মে ২০২২) একজন ভারতীয় অভিনেত্রী। তিনি বাংলা চলচ্চিত্র শিল্পে কাজ করেন। তিনি বাংলা ধারাবাহিক রেশম ঝাঁপি দিয়ে তার কর্মজীবন শুরু করেন। তিনি আমি সিরাজের বেগম ধারাবাহিকের জন্য সর্বাধিক পরিচিত।   কর্মজীবন  পল্লবী বাংলা ধারাবাহিক রেশম ঝাঁপি দিয়ে তার কর্মজীবন শুরু করেন। ২০১৮ সালে, তিনি আমি সিরাজের বেগম ধারাবাহিকে লুৎফা চরিত্রে অভিনয় করেন। পল্লবীর অন্যান্য কাজের মধ্যে রয়েছে কুঞ্জছায়া, সরস্বতীর প্রেম এবং মন মানে না।   মৃত্যু  পল্লবী ২০২২ সালের ১৫ মে মারা যান। টাইমস অব ইন্ডিয়ার সূত্রমতে, তাকে সিলিং ফ্যানের সাথে ঝুলন্ত অবস্থায় পাওয়া যায় এবং বাঙ্গুর হাসপাতালে নিয়ে যাওয়া হয়, যেখানে তাকে মৃত ঘোষণা করা হয়। প্রাথমিকভাবে তার মৃত্যু আত্মহত্যা বলে জানা যায়। পল্লবী তার স্বামী সাগ্নিক চক্রবর্তীর সাথে থাকতেন। তিনি পুলিশকে পল্লবীর মৃত্যুর কথা জানান। পল্লবীর বাবা নীলু দে পুলিশকে জানান যে, তিনি বিশ্বাস করেন চক্রবর্তী ও অন্য এক মহিলা পল্লবীকে খুন করেছে। গারফা পুলিশ দীর্ঘ জিজ্ঞাসাবাদের পর ২০২২ সালের ১৭ মে চক্রবর্তীকে গ্রেপ্তার করে।  চক্রবর্তী বিবাহিত ছিলেন, কিন্তু বিবাহবিচ্ছেদের জন্য আবেদন করেন এবং পল্লবীর সাথে বসবাস করা শুরু করেন।   টেলিভিশন  শিরোনাম চরিত্র ভূমিকা মন্তব্য তবু মনে রেখো পিয়া রেশম ঝাঁপি মধু/বুলবুলি অমি সিরাজের বেগম বেগম লুৎফুন্নেসা (লুৎফা) প্রধান ভূমিকা  কুঞ্জছায়া শালিক প্রধান ভূমিকা  সরস্বতীর প্রেম সরস্বতী সেন প্রধান ভূমিকা  মন মানে না গৌরী বর্মণ প্রধান ভূমিকা    তথ্যসূত্র    বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:বাঙালি অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২০২২-এ মৃত্যু বিষয়শ্রেণী:হাওড়ার ব্যক্তি
কানাডীয় কোভিড-১৯ সরবরাহ কাউন্সিল (সিএসসিসি) হল কানাডা সরকারের একটি প্রচেষ্টা যা "কোভিড-১৯ মহামারি এর প্রতি কানাডার প্রতিক্রিয়া এবং পুনরুদ্ধারের অংশ হিসাবে প্রয়োজনীয় গুরুত্বপূর্ণ পণ্য এবং পরিসেবা সরবরাহের বিষয়ে" পরামর্শ দেয়। সরবরাহ ও সেবা মন্ত্রী অনিতা আনন্দ ৪ মে ২০২০-এ "মাস্ক, গ্লাভস এবং জীবাণুনাশক, ... [এবং] সেই পণ্যগুলির উৎস সন্ধান, উৎপাদন, পরিবহন এবং বন্টন কৌশলের উন্নয়নের জন্য বিদ্যমান সরবরাহ প্রক্রিয়ার তত্ত্বাবধান করার একটি প্রচেষ্টা ঘোষণা করেছিলেন।"  আনন্দ, কানাডিয়ান চেম্বার অফ কমার্সের প্রধান পেরিন বিটি এবং অন্যান্য শিল্পপতি এবং দাতব্য সংস্থার প্রধান সহ ১৭ জন কাউন্সিলরের একটি তারকাপূর্ণ সম্মিলন ঘোষণা করেন।    তথ্যসূত্র   বিষয়শ্রেণী:কানাডা সরকার বিষয়শ্রেণী:কানাডায় কোভিড-১৯ মহামারি বিষয়শ্রেণী:কোভিড-১৯ মহামারির জন্য প্রতিষ্ঠিত সংগঠন বিষয়শ্রেণী:কানাডায় কোভিড-১৯ বৈশ্বিক মহামারি
অনুষ্কা মানচন্দা (জন্মঃ ১১ ফেব্রুয়ারি ১৯৮৪) হচ্ছেন একজন ভারতীয় গায়িকা, মডেল, অভিনেত্রী, সাবেক ভিজে (মিডিয়া ব্যক্তিত্ব)। তিনি মেয়েদের ইন্ডিপপ গ্রুপ 'ভিভা'র সদস্য ছিলেন এবং এর মাধ্যমে তিনি খ্যাতি পেয়েছিলেন। অনুষ্কা আপাতবাস্তব টেলিভিশন অনুষ্ঠান 'ঝলক দিখলাজা'তে অংশ নিয়েছিলেন।  কর্মজীবন  ২০০৪ সালে মুক্তিপ্রাপ্ত তামিল চলচ্চিত্র মনমদনতে অনুষ্কা সর্বপ্রথম প্লেব্যাক গায়িকা হিসেবে আত্মপ্রকাশ করেন, ঐ চলচ্চিত্রটিতে তিনি 'ও মাহিরে' গান গেয়েছিলেন যুবন শঙ্কর রাজার সঙ্গীত পরিচালনাতে। এরপর তিনি যুবন শঙ্করের সুর করা বেশ কয়েকটি তামিল চলচ্চিত্রে গান গেয়েছিলেন। ২০০৬ সালে তিনি হিন্দি চলচ্চিত্রে গান গাওয়ার সুযোগ পান, বিশাল-শেখরের সঙ্গীত পরিচালনায় গোলমাল চলচ্চিত্রে গান গান তিনি। এরপর তিনি অনু মালিক, সেলিম-সোলায়মান, প্রীতম চক্রবর্তী এবং শঙ্কর-এহসান-লয়ের পরিচালনা করা সঙ্গীতে গান গাওয়ার সুযোগ পেয়েছিলেন। ২০১০ সালের হিন্দি চলচ্চিত্র দুলহা মিল গয়াতে অনুষ্কা একটি ছোটো চরিত্রে অভিনয় করেছিলেন, চলচ্চিত্রটির জন্য তিনি তিনটি গানও গেয়েছিলেন। ২০১০ সালে এম টিভিতে পালসার স্টান্ট ম্যানিয়া নামক আপাতবাস্তব টেলিভিশন অনুষ্ঠানতে এসেছিলেন।  তিনি রোমানিয়ান পপ সিঙ্গার এ্যাকসেন্টএ আই এ্যাম সরি গানে আবির্ভূত হয়েছিলেন। এছাড়াও আরো পশ্চিমা গানে তিনি কণ্ঠ দেওয়া সহ অভিনয় করার সুযোগ পেয়েছেন।  বলিউডে তার একটি সফল কর্মজীবনের ইতিহাস তৈরি হয়ে গিয়েছে; ২০১১ সালের অভিষেক বচ্চন, বিপাশা বসু এবং রানা দগ্‌গুবাটি অভিনীত চলচ্চিত্র দম মারো দম (২০১১) চলচ্চিত্রে তিনি টাইটেল গান গেয়ে বেশ প্রশংসা কুড়ান। গোলমাল ৩ চলচ্চিত্রে আপনা হার দিন এ্যাসে জিও এবং গেম (২০১১) চলচ্চিত্রের ম্যানে ইউ কাভি সোচা না থা গান গেয়ে জনপ্রিয়তা পান। ২০১৩ সালে তিনি ১৯৯১ সালের একটি হিট গানের রিমিক্স গান (কবিতা কৃষ্ণমূর্তির গাওয়া চালবাজ চলচ্চিত্রের গান) না জানে কাহা সে আয়া হে, যেটাতে নীরাজ শ্রীধরও গান। গানটি গেয়ে অনুষ্কা অনেক জনপ্রিয়তা পান। গানটি ২০১৩ সালের হিন্দি চলচ্চিত্র আই, মি অউর ম্যায়তে স্থান পায় যেটাতে জন আব্রাহাম, চিত্রাঙ্গদা সিং এবং প্রাচী দেসাই অভিনয় করেছিলেন।   তথ্যসূত্র    বহিঃসংযোগ        বিষয়শ্রেণী:ভারতীয় টেলিভিশন ব্যক্তি বিষয়শ্রেণী:ভারতীয় মডেল বিষয়শ্রেণী:ভারতীয় অভিনেত্রী বিষয়শ্রেণী:১৯৮৪-এ জন্ম বিষয়শ্রেণী:দিল্লির সঙ্গীতশিল্পী বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী বিষয়শ্রেণী:ভারতীয় পপ গায়িকা বিষয়শ্রেণী:জীবিত ব্যক্তি বিষয়শ্রেণী:ভারতীয় নেপথ্য গায়িকা বিষয়শ্রেণী:তামিল নেপথ্য সঙ্গীতশিল্পী বিষয়শ্রেণী:তেলুগু নেপথ্য সঙ্গীতশিল্পী বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:দিল্লির নারী সঙ্গীতজ্ঞ বিষয়শ্রেণী:২১শ শতাব্দীর ভারতীয় গায়িকা
পাংগা মটকপুর ইউনিয়ন বাংলাদেশের নীলফামারী জেলার ডোমার উপজেলার অন্তর্গত একটি ইউনিয়ন।  অবস্থান নীলফামারী জেলার ডোমার থানার অন্তর্গত একটি ইউনিয়ন।  প্রশাসনিক এলাকা মোট ওয়ার্ড: ৯ টি।  ইউনিয়ন চেয়ারম্যান: জনাব আব্দুল হাকিম (ভুট্ট)  ইতিহাস  জনসংখ্যা  শিক্ষা  অর্থনীতি   উল্লেখযোগ্য ব্যক্তি   আরও দেখুন পাঙ্গার মেলাঃ এ অঞ্চলের অতি প্রাচীন ও সমৃদ্ধ মেলা কিন্তু বর্তমানে এ মেলার অস্তিত্ব বিলীন প্রায়।  তথ্যসূত্র  বহিঃসংযোগ  পাংগা মটুকপুর ইউপি অফিসিয়াল ওয়েবসাইট  বিষয়শ্রেণী:ডোমার উপজেলার ইউনিয়ন
এ বয়... এ গার্ল ১৯৬৯ সালে জন ডেরেক পরিচালিত একটি সিনেমা।A Boy... a Girl at TCMDBBerger, R. (1967, Nov 26). DIRECTOR OUT OF UNIFORM. Los Angeles Times (1923-Current File) Retrieved from https://search-proquest-com.ezproxy.sl.nsw.gov.au/docview/155905212?accountid=13902   পটভূমি  নাম না জানা একটি ১৫ বছরের ছেলে তার সমবয়সী একটি যুবতী অপরিচিত মেয়ের প্রতি আর্কষন বোধ করে এবং প্রথমবারের মত প্রেমে পড়ে। মেয়েটির প্রতি ছেলেটির রোমান্টিক অনুভূতি থাকার পরও একজন অর্থবিত্তশালী লোক সেই মেয়েটিকে প্রভাবিত করে নিয়ে যায়। লোকটি একটি ঘোড়ার আস্তাবল আছে।   অভিনয়ে   ডিন পল মার্টিন ছেলের ভূমিকায়  আইরিওন ফ্রোমার মেয়ের ভূমিকায়  ক্যারেন স্টিল এলিজাবেথ হিসেবে  কারউইন ম্যাথিউস মি. ক্রিশ্চিয়ান হিসেবে  পেগি লিপটন   আরো দেখুন   ১৯৬৯ সালের আমেরিকান সিনেমার তালিকা   তথ্যসূত্র    বহিঃসংযোগ     বিষয়শ্রেণী:মার্কিন চলচ্চিত্র বিষয়শ্রেণী:১৯৬৯-এর চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:১৯৬০-এর দশকের মার্কিন চলচ্চিত্র বিষয়শ্রেণী:১৯৬০-এর দশকের ইংরেজি ভাষার চলচ্চিত্র বিষয়শ্রেণী:ইংরেজি ভাষার নাট্য চলচ্চিত্র
এটি ফোর্বস ম্যাগাজিন দ্বারা সংকলিত এবং প্রকাশিত সম্পদ এবং সম্পদের বার্ষিক মূল্যায়নের ভিত্তিতে আমিরাতি বিলিয়নিয়ারদের একটি তালিকা।   আমিরাতি বিলিয়নিয়ারদের তালিকা   নামনাগরিকত্বমোট সম্পদ (বিলিয়ন মার্কিন ডলারে)সম্পদের উৎসআবদুল্লাহ আল ঘুরাইর২.৮বৈচিত্রপূর্ণহোসেন সাজওয়ানি২.৪আবাসনআবদুল্লাহ আল ফুতাইম২.২অটো ডিলার, বিনিয়োগ   আরও দেখুন    বিশ্বের কোটিপতি  বিলিয়নেয়ারদের সংখ্যা অনুসারে দেশের তালিকা   তথ্যসূত্র   বিষয়শ্রেণী:সম্পদ অনুযায়ী ব্যক্তির তালিকা বিষয়শ্রেণী:আমিরাতি শতকোটিপতি বিষয়শ্রেণী:আমিরাতি ব্যক্তিদের তালিকা বিষয়শ্রেণী:সংযুক্ত আরব আমিরাতের অর্থনীতি-সম্পর্কিত তালিকা
মিডনাইট'স চিলড্রেন ব্রিটিশ কথাসাহিত্যক সালমান রুশদী বিরচিত একটি বিখ্যাত উপন্যাস। এটি প্রথম ১৯৮১ খ্রিষ্টাব্দে প্রকাশিত হয়। ঔপনিবেশিক ভারতের স্বাধীন রাষ্ট্রসত্ত্বায় উত্তরণের ঘটনা নিয়ে এ উপন্যাসের আখ্যানভাগ গড়ে উঠেছে। উপন্যাসটি ১৯৮১ খ্রিষ্টাব্দে বুকার পুরস্কার এবং একই বৎসর জেমস টেইট ব্ল্যাক মেমোরিয়াল পুরস্কার লাভ করে।   তথ্যসূত্র    বহিঃসংযোগ   বিষয়শ্রেণী:ইংরেজি উপন্যাস বিষয়শ্রেণী:মডার্ন লাইব্রেরি প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাস বিষয়শ্রেণী:চলচ্চিত্রে অভিযোজিত ব্রিটিশ উপন্যাস বিষয়শ্রেণী:কল্পকাহিনীতে ভারত বিভাজন বিষয়শ্রেণী:বুকার পুরস্কার বিজয়ী সৃষ্টিকর্ম বিষয়শ্রেণী:ভারতের পটভূমিতে উপন্যাস বিষয়শ্রেণী:ঐতিহাসিক উপন্যাস বিষয়শ্রেণী:ইন্দিরা গান্ধীর সাংস্কৃতিক চিত্রায়ণ বিষয়শ্রেণী:জওহরলাল নেহরুর সাংস্কৃতিক চিত্রায়ণ বিষয়শ্রেণী:মুম্বইয়ের পটভূমিতে উপন্যাস
দীপনির্বাণ ১৮৭৬ সালে প্রকাশিত স্বর্ণকুমারী দেবী লিখিত একটি উপন্যাস। এটি ছিল স্বর্ণকুমারী দেবীর প্রথম উপন্যাস। এটি কোন বাঙ্গালী নারীর লেখা প্রথম উপন্যাস। ১৮৫২ সালে হানা ক্যাথরিন মুলেনস তার ফুলমণি ও করুণার বৃত্তান্ত প্রকাশ করে বাংলা ভাষার প্রথম ঔপন্যাসিকের মর্যাদা লাভ করেন। দীপনির্বাণ ছিল জাতীয়তাবাদী ভাবে অনুপ্রাণিত এক উপন্যাস।ব্যানার্জি, হিরন্ময়, ঠাকুরবাড়ির কথা, (বাংলা), পৃষ্ঠা ১১৯, শিশু সাহিত্য সংসদ।বন্দ্যোপাধ্যায়, ব্রজেন্দ্রনাথ, সাহিত্যে বঙ্গ মহিলা, বেথুন কলেজ ও স্কুল শতবার্ষিকী খণ্ড, ডঃ কালিদাস নাগ সম্পাদিত, ১৯৪৯, পৃষ্ঠা ১৯৯   তথ্যসূত্র   বিষয়শ্রেণী:বাংলা ভাষার উপন্যাস বিষয়শ্রেণী:১৮৭৬-এর উপন্যাস
ব্রতাইন () ফ্রান্সের উত্তর-পশ্চিম কোনায় অবস্থিত একটি প্রশাসনিক অঞ্চল বা রেজিওঁ। এটি একটি উপদ্বীপ যার একপাশে ইংলিশ চ্যানেল ও অন্যপাশে পশ্চিমে বিস্কে উপসাগর।  বর্তমান ব্রতাইন রেজিওঁ বা প্রশাসনিক অঞ্চলটি ঐতিহাসিক ব্রতাইন অঞ্চলের পশ্চিমের ৮০% অংশ নিয়ে গঠিত। রেন (Renne) শহর এই অঞ্চলের রাজধানী। ২য় বিশ্বযুদ্ধ শেষে ঐতিহাসিক ব্রতাইনের বাকী ২০% এবং আরও কিছু কিছু ঐতিহাসিক অঞ্চল নিয়ে আরেকটি প্রশাসনিক অঞ্চল পেই-দ্য-লা-লোয়ার অঞ্চলটি গঠন করা হয়, যার রাজধানী নঁত, ঐতিহাসিক ব্রতাইনেরই একটি বন্দর শহর। মূলত রেন ও নঁতের মধ্যে রেষারেষি থামাতে এই দুইটি প্রদেশ গঠন করা হয়েছিল। নঁত ছিল ১৬শ শতক পর্যন্ত ব্রতাইনের রাজধানী। এরপর থেকে রেন শহর প্রশাসনিক কাজে প্রাধান্য পায়।  রেন বাদে ব্রতাইনের সমস্ত প্রধান শহরই গুরুত্বপূর্ণ বন্দর। এদের মধ্যে আছে সাঁ-নাজের, ব্রেস্ত, সাঁ-মালো, লোরিয়াঁ।  জুলিয়াস সিজার ৫৬ খ্রিস্টপূর্বাব্দে অঞ্চলটি বিজয় করেন। রোমান শাসনের শেষের দিকে ও তার পরে অ্যাংলো-স্যাক্সনদের অত্যাচারে ব্রিটেনের আদি কেল্টীয় জাতিগুলি, যারা ব্রাইটন নামে পরিচিত, উত্তরে ওয়েল্‌স, পশ্চিমে কর্নওয়াল অঞ্চলে সরে যায় এবং এদেরই একাংশ ইংলিশ চ্যানেল পাড়ি দিয়ে ইউরোপীয় মূল ভূখণ্ডে বর্তমান ব্রতাইনে এসে বসতি গাড়ে। ব্রতাইন নামটি (মূল ব্রেটন ভাষাতে: Breizh ব্রেইস) এখান থেকেই এসেছে। এই ব্রাইটনেরা ব্রেটন ভাষাতে কথা বলত, এবং এদের ভাষার সাথে ওয়েল্‌শ ভাষা ও কর্নিশ ভাষার মিল আছে। ব্রিটেনের অধিবাসীরা নিজেদের দেশকে ডাকত The Great Britain বা বড় ব্রিটেন আর ব্রতাইনকে ডাকত The Little Britain অর্থাৎ ছোট ব্রিটেন। তখন এটি ছিল একটি স্বাধীন ডিউকশাসিত অঞ্চল। ৯ম শতকে ফ্রান্স এই অঞ্চলটি দখলের চেষ্টা চালায়, কিন্তু প্রতিবারই এখানকার অধিবাসীদের সাথে যুদ্ধে পরাজিত হয়। পরবর্তীতে ১২শ শতকে ইংল্যান্ডের রাজা ২য় হেনরি অঞ্চলটিকে ইংল্যান্ডের অন্তর্ভুক্ত করলে সে চেষ্টাও ব্রতাইনবাসী ব্যর্থ করে দেয়। এতে নেতৃত্ব দেন হেনরিরই নিজের ছেলে ব্রতাইনের ভবিষ্যৎ ডিউক ২য় জেফরি। ১১৯৬ সালে জেফরির ছেলে ১ম আর্থার ছিলেন ব্রতাইনের পরবর্তী ডিউক। তিনিও একইভাবে ইংল্যান্ডের আগ্রাসন প্রতিরোধ করেন। শেষ পর্যন্ত ১৫শ শতকের শেষে এসে ফ্রান্সের সেনাবাহিনী ব্রতাইনকে পদানত করতে সক্ষম হয় এবং ব্রতাইনের ডিউকের বংশধর ১২ বছর বয়সী ডিউককন্যা আন-কে ফ্রান্সের রাজা দ্বাদশ লুইকে বিয়ে করতে বাধ্য করা হয়। এরই রেশ ধরে ১৫৩২ সালে এসে ব্রতাইন ফ্রান্সের অংশে পরিণত হয়। ১৯শ শতকে এখানে জাতীয়তাবাদের উন্মেষ ঘটে, তবে ফ্রান্সের থেকে বিচ্ছিন্ন হবার প্রচেষ্টা প্রতিহত করা হয়। ফ্রান্সের সাথে বহু শতক ধরে একসাথে বসবাসের ফলে এক ধরনের একীকরণ ঘটলেও এখনও এখানকার জনগণ বহু প্রাচীন রীতিনীতি ও ঐতিহ্য ধরে রেখেছে, যা একান্তই ব্রতাইনের নিজস্ব। তবে ১৯৪০-এর দশকের পর থেকে এখানে ব্রেটন ভাষার ব্যবহার ধীরে ধীরে কমতে শুরু করে ও ফরাসি ভাষার প্রচলন বৃদ্ধি পায়।   গ্যালারি    তথ্যসূত্র   বিষয়শ্রেণী:ফ্রান্সের রেজিওঁ (প্রশাসনিক অঞ্চল) বিষয়শ্রেণী:প্রতিনিধিত্বহীন জাতি ও জনগনের সংগঠনের সদস্য
মুহাম্মদ মোস্তফা কামাল রাজ (জন্ম: ১০ আগস্ট) বাংলাদেশের একজন স্বনামধন্য টিভি নাটক ও চলচ্চিত্র পরিচালক নির্মাতা। তার পরিচালিত প্রজাপতি মুক্তি পায় ২০১১ সালের ৭ নভেম্বর। এ চলচ্চিত্রটিতে অভিনয় করেছেন মৌসুমী, জাহিদ হাসান, মোশাররফ করিম। এ চলচ্চিত্রটি শ্রেষ্ঠ সংগীত পরিচালক, শ্রেষ্ঠ গীতিকার এবং শ্রেষ্ঠ শিল্পী (নারী) ক্যাটাগরিতে জাতীয় চলচ্চিত্র পুরস্কার লাভ করে। এছাড়া রাজের পরিচালিত চলচ্চিত্র ছায়া-ছবি (২০১৩), তারকাঁটা (২০১৪), সম্রাট (২০১৬), যদি একদিন (২০১৮) সালে মুক্তি পায়।  তিনি জনপ্রিয় পরিচালক মোস্তফা সরয়ার ফারুকীর সাথে দীর্ঘদিন সহকারী পরিচালক হিসেবে কাজ করেছেন।   জন্ম ও শিক্ষাজীবন  রাজের জন্ম ১০ আগস্ট নরসিংদী জেলায়। তিনি নিউ মডেল উচ্চ বিদ্যালয় ও ঢাকা কলেজ থেকে পড়াশোনা শেষ করেন।   উল্লেখযোগ্য চলচ্চিত্র   প্রজাপতি (২০১১)  ছায়া-ছবি (২০১২)  তারকাঁটা (২০১৪)  সম্রাট (২০১৬)  যদি একদিন (২০১৮)  ওমর (২০২৪)   উল্লেখযোগ্য টেলিছবি ও নাটক উল্লেখযোগ্য নাটক  মাইক  গ্র্যাজুয়েট  রং  চাঁদের নিজের কোন আলো নেই  ব্যাচেলর দ্য ফ্যামিলি  ইডিয়টস  গেম  অফ স্ক্রিণ  দোস্ত দুশমন  নয় ছয়  পোস্ট গ্র্যাজুয়েট  ফ্যামিলি ক্রাইসিস  হিট  ফ্যামিলি ক্রাইসিস রিলোডেড   অনন্যা   উল্লেখযোগ্য টেলিছবি  চিরকুমার সংঘ  যোগফল শূন্য  দেনমোহর  ফ্লেক্সিলোড  ভ্যানগাড়ি  নৈশভোজ  সাদা গোলাপ  প্রাইভেট রিকশা  ভাগফল  ভাগফল ২  পাত্র চাই  এসএমএস  Shobdhan din  কিংকর্তব্যবিমুঢ়  দিধা  জিরো জিরো সেভেন  অফসাইড  লাল খাম বনাম নীল খাম  সাধারণ বনাম অসাধারণ  ২৬ দিন মাত্র  ছক্কা  গোল  ত্রিকোণমিতি  প্রেমেরি রঙে রাঙানো  কাজলরেখা কুরবানি  শেষের গল্প  বিয়ে বিড়ম্বনা  বিবাহিত ব্যাচেলর  অর্ডার  অ্যামেরিয়া  অফ দ্য রেকর্ড   পুরস্কার ও সম্মাননা    তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:নরসিংদী জেলার ব্যক্তি বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী টেলিভিশন পরিচালক বিষয়শ্রেণী:১৯৮২-এ জন্ম বিষয়শ্রেণী:বাঙালি চলচ্চিত্র পরিচালক
কেশেত রাবাইস হল রক্ষণশীল/মাসোর্তি রাব্বিদের একটি সংগঠন। ২০০৩ সালে এই সংগঠনের প্রতিষ্ঠা হয়। মেনাচেম ক্রেডিটার এই সংগঠনের সহ-প্রতিষ্ঠাতা ছিলেন। কেশেত রাবাইসের  সদস্যরা বিশ্বাস করতেন যে, সমকামী পুরুষ, সমকামী নারী, উভকামী এবং ট্রান্সজেন্ডার ইহুদিদের সমস্ত রক্ষণশীল ইহুদি মণ্ডলী এবং প্রতিষ্ঠানের পূর্ণ সদস্য হওয়ার অধিকার আছে। কেশেত রাবাইস  -এর সদস্যগন ইহুদি উৎস এবং ইহুদি মূল্যবোধ সম্পর্কিত তথ্যসমৃদ্ধ উপাদানের উপর ভিত্তি করে এই দাবি পেশ করেন যে এলজিবিটি ইহুদিরা সম্পূর্ণরূপে বৃহত্তর ইহুদি সম্প্রদায়েরই অংশ এবং উপযুক্ত সুযোগ পেলে তারা তাদের পেশাদার ক্ষেত্রে সমূহ উন্নতি করতে পারেন এবং সামাজিক নেতৃত্বদানে অগ্রনী ভূমিকা অর্জন করতে পারে।  সমকামী-বান্ধব রক্ষণশীল রাব্বি সম্প্রদায়ের মানুষদের মধ্যে যোগাযোগ ব্যাবস্থা সুদৃড় করার লক্ষ্য নিয়ে এই সংস্থার প্রতিষ্ঠা। বিশেষ করে রক্ষণশীল/মাসোর্তি ইহুদিরা যারা এলজিবিটি সম্প্রদায়ের হিতাকাঙ্খী, তাদেরকে নিয়ে এই সংগঠনটি প্রতিষ্ঠিত হয়েছিল।  কেশেত রাবাইস এলজিবিটি ইহুদি এবং তাদের সমর্থকদের নিয়ে গঠিত হয়েছিল। এলজিবিটি সম্প্রদায়ের মানুষদের ইতিবাচক ও সহানুভূতিশীল পরামর্শ এবং জরুরী তথ্য সরবারাহের জন্য রক্ষণশীল রাব্বিরা এই সংগঠনকে মাধ্যম বানিয়েছে। সংগঠনের রাব্বি সদস্যদের দায়িত্ব হল এলজিবিটি ইহুদীদের সহায়তা এবং জরুরী পরামর্শ প্রদান করা, সম্পূর্ণ গোপনীয়তার সঙ্গে মানসিক সহায়তা, হালাখিক (ইহুদি ধর্মীয় আইন সংক্রান্ত) সম্পর্কিত প্রশ্নের উত্তর প্রদান, এলজিবিটি সম্প্রদায়ের জন্য প্রাসঙ্গিক ধর্মীয় অনুষ্ঠান পরিচালনা এবং সমকামী-বান্ধব উপাসনালয়ের খোঁজ দেওয়ার ব্যবস্থা রয়েছে। এছাড়াও বৃহত্তর ইহুদি সমাজের মধ্যে যে সকল সহায়ক সংস্থাগুলি রয়েছে তাদের সঙ্গেও যোগাযোগের পথ তৈরি করে দেয় কেশেত রাবাইস সংস্থা।  রাব্বিদের পাশাপাশি ক্যান্টর গোষ্ঠীর লোকেরাও একইভাবে এই সংস্থাকে সমর্থন জানাতে শুরু করেছে।Keshet Cantors  আরও অনেক মানুষ এখন কেশেত রাবাইস গোষ্ঠী এবং তাদের কার্যকলাপের প্রতি আগ্রহ প্রকাশ করছে।   অবস্থা  কেশেত রাবাইস রাব্বিদের একটি মুক্ত সমিতি। সংগঠনটির ওয়েবসাইটটি ২০০৫ সালের ২৭ জুন চালু করা হয়েছিল এবং এই ওয়েবসাইট তৈরির পর ১০০ জনেরও বেশি রাব্বি এই দলে যোগ দিয়েছিলেন।   তথ্যসূত্র   বিষয়শ্রেণী:আন্তর্জাতিক এলজিবিটিকিউ সংগঠন বিষয়শ্রেণী:২০০৩-এ প্রতিষ্ঠিত সংগঠন
২১নং ওয়ার্ড হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ২১ নং ওয়ার্ড ছিল। ওয়ার্ড নং ২১ ঢাকা মহানগরের বাড্ডা থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১১ আসনের অন্তর্গত। এ ওয়ার্ডের বর্তমান কাউন্সিলর হলেন মাসুম গনি।   বিবরণ  ওয়ার্ড নং ২১ ঢাকা মহানগরের উত্তর বাড্ডা, দক্ষিণ বাড্ডা, মধ্য বাড্ডা, পূর্ব মেরুল বাড্ডা, পশ্চিম মিরুল বাড্ডা গপিপাড়া বাড্ডা এলাকা নিয়ে গঠিত। এর আয়তন ১.১৪ বর্গকিলোমিটার।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫    ২০২০ মাসুম গনি    তথ্যসূত্র  বিষয়শ্রেণী:ঢাকা উত্তর সিটি কর্পোরেশনের ওয়ার্ড
আল কিফাহ () ছিল জমিয়ত উলামায়ে হিন্দের একটি পাক্ষিক আরবি মুখপত্র। স্বাধীনতার পরবর্তী সময়ে জমিয়ত উলামায়ে হিন্দের দায়িত্বশীলরা উপসাগরীয় দেশগুলোতে জমিয়তের লক্ষ্য ও উদ্দেশ্য প্রচার করার জন্য একটি পাক্ষিক পত্রিকা চালু করার সিদ্ধান্ত নেয়। এই উদ্দেশ্যে ১৯৭৩ সালের জানুয়ারিতে দিল্লি থেকে এই মুখপত্রটি প্রকাশিত হয়, এর সম্পাদক ছিলেন আলতাফুর রহমান আজমি। মুখপত্রটির পৃষ্ঠা সংখ্যা ছিল মাঝারি আকারের ৮। ওয়াহিদুজ্জামান কিরানবি মুখপত্রটিতে গুরুত্বপূর্ণ ভূমিকা পালন করেছিল। পরবর্তী কিছু কারণে ১৯৮৭ সালের ডিসেম্বরে এটি বন্ধ হয়ে যায় কিন্তু ভারতে আরবি ভাষার প্রসারে এটি অবদান রেখেছে। প্রায়শই দারুল উলুম দেওবন্দের মুখপত্র আদ দাঈ–এর সম্পাদকরাই মুখপত্রটি সম্পাদনা করতেন যদিও আল কিফাহ–এর সাথে দারুল উলুম দেওবন্দের কোনো আনুষ্ঠানিক সম্পর্ক ছিল না।   লক্ষ্য ও উদ্দেশ্য  এই মুখপত্রটির লক্ষ্য ও উদ্দেশ্য:  আরব দেশগুলোতে জমিয়ত উলামায়ে হিন্দের প্রচার করা।  জমিয়তের দৃষ্টিকোণ থেকে এখানে সংঘটিত ঘটনাগুলি প্রকাশ করা।  ইসলামি নিবন্ধ প্রকাশ করা।  ভারতে আরবি ভাষা ও সাহিত্যের প্রচার করা।  আরও দেখুন   আল বাসুল ইসলামি  আর রায়িদ   তথ্যসূত্র   উদ্ধৃতি    গ্রন্থপঞ্জি          বিষয়শ্রেণী:দ্বি-সাপ্তাহিক গবেষণা পত্রিকা বিষয়শ্রেণী:১৯৭৩-এ প্রতিষ্ঠিত প্রকাশনা বিষয়শ্রেণী:দেওবন্দি ম্যাগাজিন বিষয়শ্রেণী:জমিয়ত উলামায়ে হিন্দ বিষয়শ্রেণী:১৯৭৩-এ প্রতিষ্ঠিত ম্যাগাজিন
দীনেশ দাশগুপ্ত ছিলেন চট্টগ্রাম বিদ্রোহের নায়ক সূর্য সেনের সর্বকনিষ্ঠ অনুসারী, যিনি তখন মাত্র চৌদ্দ বছর বয়স থেকে তাকে যোগ দিতে দেননি।  ১৯২৮ সালে ইন্টারমিডিয়েট বিজ্ঞানের ছাত্র থাকাকালীন তিনি একটি বিপ্লবী দলে যোগ দেন। ১৯৩২ সালের ১৩ জুন সাবিত্রী দেবী ও তাঁর পুত্র রামকৃষ্ণ চক্রবর্তীর সঙ্গে তাঁকে গ্রেফতার করা হয়। ক্যাপ্টেন ক্যামেরুনের অধীনে একটি সামরিক বাহিনী তার বাড়ি ঘিরে রেখেছিল।    এনকাউন্টার হয়েছিল। ক্যামেরুন মরে পড়ে গেল। নির্মলকুমার সেন ও অপূর্ব সেন তাদের দৃঢ় ও দৃঢ় অবস্থানের মাধ্যমে মাস্টারদা সূর্য সেনের পালানোর পথ সুগম করতে পেরেছিলেন। ধলঘাট ফায়ারিং মামলায় দীনেশকে দোষী সাব্যস্ত করে আন্দামান দ্বীপপুঞ্জ নির্বাসিত করা হয়। ১৯৩৮ সালে তিনি মুক্তি পান কিন্তু ১৯৪০ সালে দ্বিতীয় বিশ্বযুদ্ধের সময় আবার গ্রেফতার হন। ১৯৪৬ সালে তিনি মুক্তি পান। মোট ১২ বছর জেল খাটতে হয়েছে তাঁকে।  প্রারম্ভিক জীবন  দীনেশের জন্ম চট্টগ্রামে। তার পিতার নাম প্রতাপচন্দ্র দাশগুপ্ত। ১৯২৮ সালে চট্টগ্রাম মিউনিসিপাল স্কুলে ইন্টারমিডিয়েট বিজ্ঞানের ছাত্র থাকাকালীন দীনেশে চট্টগ্রাম বিপ্লবী দলে যোগ দেন, কিন্তু দ্বিতীয় পর্যায়ে সক্রিয়ভাবে জড়িত হন যখন তিনি পলাতকদের জন্য অর্থ ও আশ্রয়ের ব্যবস্থা করে সাহায্য করেন; যখন চট্টগ্রাম শহরের এলাকা-ইনচার্জ বিপ্লবী সচীন্দ্রপ্রসাদ সেনগুপ্ত (মান-দা) আত্মগোপনে চলে যান, দীনেশ তার দায়িত্ব গ্রহণ করেন; তিনি ধলঘাটের আশ্রয়স্থলের ব্যবস্থা করেছিলেন; ধলঘাটে পুলিশ অভিযানের পর গ্রেপ্তার হন এবং চার বছরের কঠোর কারাদণ্ডে দণ্ডিত হন; জেলের নিয়ম অমান্য করার জন্য অতিরিক্ত এক বছরের কঠোর কারাদণ্ডে দণ্ডিত হন এবং আন্দামানের সেলুলার জেলে পাঠানো হয়; ১৯৩২ সালের অনশন ধর্মঘটে অংশ নেন; ১৯৩৮ সালে মুক্তি পান; কংগ্রেস সোশ্যালিস্ট পার্টিতে এবং পরে লোক দলে যোগ দেন; জীবনের শেষ বছরগুলো বাংলার উপজাতিদের কল্যাণের জন্য কাজ করে কাটান।https://harpercollins.co.in/product/chittagong-summer-of-1930/  তথ্যসূত্র  বিষয়শ্রেণী:১৯৪৮-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:চট্টগ্রাম জেলার বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:পূর্ববঙ্গে জন্ম বিষয়শ্রেণী:সূর্য সেন বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:ভারতের স্বাধীনতা আন্দোলন বিষয়শ্রেণী:অনুশীলন সমিতি বিষয়শ্রেণী:২০শ শতাব্দীর রাজনীতিবিদ